Η φωτοβιοδιαμόρφωση ως θεραπεία για την ξηρού τύπου ηλικιακή εκφύλιση της ωχράς κηλίδας
Creators: name: Κοτρογιάννη, Παρασκευή Βασιλείου
Publisher: name: Aristotle University of Thessaloniki
Year: 2023
Subjects: Ηλικιακή εκφύλιση της ωχράς κηλίδας
Φωτοβιοδιαμόρφωση
Οφθαλμολογική πάθηση
Age related macular degeneration
Photocoagulation
Ocular disease

description: Σκοπός της παρούσας συστηματικής ανασκόπησης είναι να συνοψίσει την τρέχουσα γνώση για την επίδραση της φωτοδιαμόρφωσης στην αντιμετώπιση της ηλικιακής εκφύλισης της ωχράς κηλίδας ξηρού τύπου. Πραγματοποιήθηκε συστηματική αναζήτηση στις βάσεις δεδομένων Medline, Scopus, Clinical Trials.gov, Cochrane Central Register of Controlled Trials CENTRAL και Google Scholar, σύμφωνα με τις κατευθυντήριες οδηγίες του πρωτοκόλλου PRISMA για συστηματικές ανασκοπήσεις. Δεν υπήρχε κάποιος περιορισμός ως προς την ημερομηνία ή τη χώρα της δημοσίευσης. Αποκλείσθηκαν όμως μελέτες που είχαν δημοσιευτεί σε κάποια γλώσσα πέραν της αγγλικής. Η αναζήτηση αφορούσε στη χρονική περίοδο έως και την μέρα πραγματοποίησης της αναζήτησης στις βάσεις δεδομένων. Σύμφωνα με τις μελέτες που έχουν συμπεριληφθεί, θετική είναι η επίδραση της θεραπείας φωτοδιαμόρφωσης σε ασθενείς με ξηρού τύπου ΗΕΩ. Η φωτοδιαμόρφωση συμβάλλει στην αποκατάσταση τόσο λειτουργικών, όσο και ανατομικών χαρακτηριστικών. Η βελτίωση της οπτικής οξύτητας, της ευαισθησίας αντίθεσης και της ποιότητας ζωής, καθώς και η μείωση του αριθμού και του μεγέθους των drusen είναι οι βασικότεροι παράμετροι που εξετάστηκαν στο σύνολο το μελετών. Επιπλέον, άτομα στα αρχικά στάδια της νόσου είχαν καλύτερη ανταπόκριση στη θεραπεία. Η επανάληψη των θεραπευτικών κύκλων συνέβαλε στην διατήρηση των θετικών επιδράσεων. Σε καμία έρευνα δεν αναφέρθηκε κάποια αρνητική επίδραση στα άτομα που υποβλήθηκαν στην συγκεκριμένη θεραπεία. Εν κατακλείδι, η θεραπεία φωτοδιαμόρφωσης αποτελεί μία καινούργια πολλά υποσχόμενη θεραπεία για την ξηρού τύπου ηλικιακή εκφύλιση της ωχράς κηλίδας, για την οποία μέχρι τώρα δεν υπήρχε κάποια θεραπευτική προσέγγιση πέραν των συμπληρωμάτων διατροφής. Αποτελεί αδήριτη ανάγκη, να αποσαφηνιστεί ο τρόπος με τον οποίο πρέπει να εφαρμόζεται, ώστε να προσφέρει τα βέλτιστα αποτελέσματα στον ασθενή, με την διενέργεια μελετών με μεγαλύτερα, δείγματα ασθενών και χρονική διάρκεια.
description: The aim of this systematic review is to summarize the current knowledge about the efficiency and safety of photobiomodulation treatment in individuals with dry-age-related macular degeneration. We performed a systematic literature search using the search engines the Medline, Scopus, Clinical Trials.gov, Cochrane Central Register of Controlled Trials CENTRAL and Google Scholar databases, according to PRISMA guidelines. There was no restriction on publication date or country, to prevent bias. All included studies were in English language. Current evidence suggests that photobiomodulation therapy has a positive impact on patients with dry age-related macular degeneration. Clinical and anatomical outcomes are statistically improved by photobiomodulation (PBM) treatment, particularly in individuals with early-stage dry age-related macular degeneration (AMD). To sustain the benefits, repeated PBM treatments are essential. Improvements in visual acuity, contrast sensitivity, and quality of life, as well as reduction in the number and size of drusen, are the main parameters that were examined across the studies. No PBM-related adverse events were reported. In conclusion, photobiomodulation therapy represents a novel and promising treatment for dry age-related macular degeneration. It is crucial to determine the proper application method to optimize outcomes for patients. Moreover, high powered studies are necessary to validate and reinforce our findings.